2.pielikums

Ministru kabineta

2016.gada \_\_\_.\_\_\_\_\_\_\_\_\_\_

noteikumiem Nr. \_\_\_\_\_

**Atbilstības novērtēšanas procedūras**

**I. B MODULIS. EK TIPA PĀRBAUDE**

1. EK tipa pārbaude ir atbilstības novērtēšanas procedūras daļa, kuras gaitā paziņotā institūcija pārbauda kuģu aprīkojuma tehnisko projektu un verificē un apliecina, ka kuģu aprīkojuma tehniskais projekts atbilst attiecīgajām prasībām.
2. EK tipa pārbaudi var veikt kādā no turpmāk aprakstītajiem veidiem:

* pārbauda pabeigta produkta paraugu, kas raksturo produkciju (produkcijas tips),
* novērtē kuģu aprīkojuma tehniskā projekta atbilstību, pārbaudot tehnisko dokumentāciju un šā pielikuma 3. punktā norādītos pierādījumus, kā arī pārbaudot produkta vienas būtiski svarīgas daļas vai vairāku būtiski svarīgu daļu paraugus, kas raksturo paredzamo produkciju (produkcijas tipa un projekta tipa kombinācija).

1. Ražotājs EK tipa pārbaudes pieteikumu iesniedz vienai paziņotajai institūcijai pēc paša izvēles.

Pieteikumā tiek ietverts:

* ražotāja nosaukums un adrese un, ja pieteikumu iesniedz pilnvarotais pārstāvis, arī šā pārstāvja nosaukums un adrese,
* rakstisks paziņojums par to, ka šāds pieteikums nav iesniegts nevienai citai paziņotajai institūcijai,
* tehniskā dokumentācija. Tehniskā dokumentācija ļauj novērtēt kuģu aprīkojuma atbilstību piemērojamajām starptautisko dokumentu prasībām, kā minēts šo noteikumu 4. punktā, un ietver atbilstīgu apdraudējuma vai apdraudējumu analīzi un novērtējumu. Tehniskajā dokumentācijā norāda piemērojamās prasības, un, ciktāl tas ir nepieciešams novērtēšanai, aptver kuģu aprīkojuma projektēšanu, ražošanu un ekspluatāciju. Tehniskajā dokumentācijā, ja vien tas iespējams, tiek iekļauti vismaz šādi elementi:

1. kuģu aprīkojuma vispārīgs apraksts;
2. projekta skices un ražošanas rasējumi, un detaļu, montāžas mezglu, strāvas slēgumu u.c. shēmas;
3. apraksti un skaidrojumi, kas vajadzīgi minēto rasējumu un shēmu, un kuģu aprīkojuma darbības izpratnei;
4. to prasību un testēšanas standartu saraksts, kas piemērojami konkrētajam kuģu aprīkojumam saskaņā ar šiem noteikumiem, un to risinājumu apraksts, ko izmanto, lai izpildītu minētās prasības;
5. veikto projektēšanas aprēķinu, pārbaužu u.c. rezultāti;
6. testēšanas pārskati,

* paraugi, kas raksturo produkciju. Paziņotā institūcija var pieprasīt papildu paraugus, ja tie vajadzīgi, lai izpildītu testēšanas programmu,
* pierādījumi, kas apstiprina tehniskā projekta risinājuma atbilstību. Šajos pierādījumos norāda izmantotos dokumentus. Pierādījumos vajadzības gadījumā iekļauj tādu testu rezultātus, kurus ir veikusi ražotāja atbilstīgā laboratorija vai cita testēšanas laboratorija ražotāja vārdā, ražotājam saglabājot atbildību.

1. Paziņotā institūcija

attiecībā uz kuģu aprīkojumu:

* 1. pārbauda tehnisko dokumentāciju un pierādījumus, lai novērtētu kuģu aprīkojuma tehniskā projekta atbilstību;

attiecībā uz paraugu vai paraugiem:

* 1. pārliecinās, ka paraugs ir ražots atbilstīgi tehniskajai dokumentācijai, un noskaidro detaļas, kuras ir projektētas saskaņā ar piemērojamajiem atbilstīgo prasību un testēšanas standartu noteikumiem, kā arī noskaidro detaļas, kuras projektētas, neievērojot minēto standartu attiecīgos noteikumus;
  2. veic atbilstīgas pārbaudes un testēšanu vai nodrošina, lai tās tiktu veiktas, saskaņā ar šiem noteikumiem;
  3. vienojas ar ražotāju par vietu, kur tiks veiktas pārbaudes un testēšana.

1. Paziņotā institūcija izstrādā novērtējuma ziņojumu, kurā norāda pasākumus, kas veikti saskaņā ar šī Pielikuma I nodaļas 4. punktu, un šo pasākumu rezultātus. Neskarot savus pienākumus pret Ekonomikas ministriju, paziņotā institūcija pilnīgi vai daļēji izpauž minētā ziņojuma saturu tikai ar ražotāja piekrišanu.
2. Ja tips atbilst konkrēto starptautisko dokumentu prasībām, ko piemēro konkrētajam kuģu aprīkojumam, paziņotā institūcija ražotājam izdod EK tipa pārbaudes sertifikātu. Sertifikātā iekļauj ražotāja nosaukumu un adresi, pārbaudes secinājumus, derīguma nosacījumus (ja tādi ir) un datus, kas vajadzīgi apstiprinātā tipa identifikācijai. Sertifikātam var būt viens vai vairāki pielikumi.

Sertifikātā un tā pielikumos norāda informāciju, kas ļauj novērtēt izgatavotā produkta atbilstību pārbaudītajam tipam un kas ļauj veikt pārbaudi lietošanas laikā.

Ja tips neatbilst piemērojamajām starptautisko dokumentu prasībām, paziņotā institūcija neizdod EK tipa pārbaudes sertifikātu un informē pieteikuma iesniedzēju par šo lēmumu, sniedzot sīku sertifikāta neizdošanas pamatojumu.

1. Ja apstiprinātais tips vairs neatbilst piemērojamajām prasībām, paziņotā institūcija nosaka, vai ir nepieciešama papildu testēšana vai jauna atbilstības novērtēšanas procedūra.

Ražotājs informē paziņoto institūciju, kura glabā tehnisko dokumentāciju, kas saistīta ar EK tipa pārbaudes sertifikātu, par visām apstiprinātā tipa izmaiņām, kas var ietekmēt kuģu aprīkojuma atbilstību attiecīgajos starptautiskajos dokumentos noteiktajām prasībām vai sertifikāta derīguma nosacījumus. Šādām izmaiņām ir nepieciešams papildu apstiprinājums, ko pievieno kā papildinājumu sākotnējam EK tipa pārbaudes sertifikātam.

1. Katra paziņotā institūcija informē Ekonomikas ministriju par izdotajiem un anulētajiem EK tipa pārbaudes sertifikātiem un/vai to papildinājumiem un periodiski vai pēc pieprasījuma Ekonomikas ministrijai iesniedz to sertifikātu un/vai to papildinājumu sarakstu, kas ir noraidīti, apturēti vai kuru darbība ir kā citādi ierobežota.

Katra paziņotā institūcija informē pārējās paziņotās institūcijas par tiem EK tipa pārbaudes sertifikātiem un to papildinājumiem, kurus paziņotā institūcija ir noraidījusi, anulējusi, apturējusi vai kuru darbību tā ir citādi ierobežojusi, un pēc pieprasījuma arī par izdotajiem sertifikātiem un/vai to papildinājumiem

Eiropas Komisija, ES dalībvalstis un citas paziņotās institūcijas pēc pieprasījuma var saņemt EK tipa pārbaudes sertifikātu un to papildinājumu kopijas. Eiropas Komisija un dalībvalstis pēc pieprasījuma var saņemt tehniskās dokumentācijas un paziņotās institūcijas veikto pārbaužu rezultātu kopijas. Paziņotā institūcija glabā EK tipa pārbaudes sertifikāta, tā pielikumu un papildinājumu, kā arī tehnisko dokumentāciju, tostarp ražotāja iesniegtās dokumentācijas, kopiju līdz sertifikāta derīguma termiņa beigām.

1. Ražotājs vismaz 10 gadus pēc stūres rata zīmes uzlikšanas uz pēdējā izgatavotā produkta un ne īsāku laiku kā konkrētā kuģa aprīkojuma paredzamais ekspluatācijas laiks glabā valsts institūcijām pieejamu EK tipa pārbaudes sertifikāta, tā pielikuma un papildinājuma un tehniskās dokumentācijas kopiju.
2. Ražotāja pilnvarotais pārstāvis var iesniegt šī pielikuma I nodaļas 3. punktā minēto pieteikumu un pildīt pienākumus, kas izklāstīti šī pielikuma I nodaļas 7. un 9. punktā, ja tas precizēts pilnvarā.

**II. D MODULIS. ATBILSTĪBA TIPAM, PAMATOJOTIES UZ KVALITĀTES NODROŠINĀŠANU RAŽOŠANAS PROCESĀ**

1. Atbilstība tipam, pamatojoties uz kvalitātes nodrošināšanu ražošanas procesā, ir tā atbilstības novērtēšanas procedūras daļa, ar kuru ražotājs izpilda šī pielikuma II nodaļas 2. un 5. punktā norādītos pienākumus, nodrošina un apliecina, ka attiecīgais kuģu aprīkojums atbilst EK tipa pārbaudes sertifikātā aprakstītajam tipam un atbilst to starptautisko dokumentu prasībām.

2. Ražošana.

Ražotājs izmanto apstiprinātu kvalitātes nodrošināšanas sistēmu attiecībā uz ražošanu, gala produktu inspicēšanu un produktu testēšanu atbilstoši šī pielikuma II nodaļas 3. punktam. Ražotājs ir pakļauts uzraudzībai atbilstoši šī pielikuma II nodaļas 4. punktam.

3. Kvalitātes nodrošināšana:

3.1. Ražotājs paša izvēlētai paziņotajai institūcijai iesniedz attiecīgā kuģu aprīkojuma kvalitātes nodrošināšanas sistēmas novērtēšanas pieteikumu.

Pieteikumā ietver:

* ražotāja nosaukumu un adresi un, ja pieteikumu iesniedz pilnvarotais pārstāvis, arī pārstāvja nosaukumu un adresi,
* rakstisku paziņojumu par to, ka šāds pieteikums nav iesniegts nevienai citai paziņotajai institūcijai,
* informāciju par paredzēto kuģu aprīkojuma kategoriju,
* kvalitātes nodrošināšanas sistēmas dokumentāciju,
* apstiprinātā tipa tehnisko dokumentāciju un EK tipa pārbaudes sertifikāta kopiju.

3.2. Kvalitātes nodrošināšanas sistēma nodrošina, ka produkti atbilst tipam, kas aprakstīts EK tipa pārbaudes sertifikātā, un ka tie atbilst tiem piemērojamajām starptautisko dokumentu prasībām.

Ražotāja ievērotie principi, prasības un noteikumi tiek sistemātiski dokumentēti rakstisku darbības plānu, procedūru un norādījumu veidā. Kvalitātes nodrošināšanas sistēmas dokumentācija dod iespēju vienoti interpretēt kvalitātes programmas, plānus, rokasgrāmatas un datus.

Kvalitātes nodrošināšanas sistēmas dokumentācijā ietver atbilstīgu aprakstu par:

* kvalitātes nodrošināšanas mērķiem un vadības organizatorisko struktūru, pienākumiem un pilnvarām sakarā ar produktu kvalitātes nodrošināšanu,
* ražošanas, kvalitātes kontroles un kvalitātes nodrošināšanas līdzekļiem, procedūrām un sistemātiskiem pasākumiem, kas tiks izmantoti,
* pārbaudēm un testēšanu, ko veiks pirms ražošanas, pēc ražošanas un tās gaitā, un to biežumu,
* datiem par kvalitāti, tādiem kā inspekcijas ziņojumi un testēšanas dati, kalibrēšanas dati, ziņojumi par personāla kvalifikāciju u. c.,
* produkta kvalitātes sasniegšanas un kvalitātes nodrošināšanas sistēmas darbības uzraudzības līdzekļiem.

3.3. Paziņotā institūcija izvērtē kvalitātes nodrošināšanas sistēmu, lai noteiktu, vai tā atbilst šī pielikuma II nodaļas 3.2. punktā minētajām prasībām.

Papildus tam, ka revīzijas grupai ir jābūt pieredzei kvalitātes nodrošināšanas sistēmās, vismaz vienam revīzijas grupas loceklim ir jābūt ar pieredzi attiecīgā kuģu aprīkojuma un tehnoloģijas vērtēšanā un zināšanām par piemērojamajām starptautisko dokumentu prasībām. Revīzijā veic ražotāja telpu izvērtējumu apmeklējums. Revīzijas grupa izskata šā pielikuma II nodaļas 3.1. punkta piektajā ievilkumā minēto tehnisko dokumentāciju, lai pārbaudītu ražotāja spēju noteikt atbilstīgās starptautisko dokumentu prasības un veikt nepieciešamās pārbaudes, lai nodrošinātu produkta atbilstību prasībām.

Lēmumu paziņo ražotājam. Lēmumā iekļauj revīzijas secinājumus un pamatotu novērtējumu.

3.4. Ražotājs apņemas pildīt pienākumus, kas izriet no apstiprinātās kvalitātes nodrošināšanas sistēmas, un uzturēt to tā, lai sistēma saglabātu savu atbilstīgumu un efektivitāti.

3.5. Ražotājs informē paziņoto institūciju, kas apstiprinājusi kvalitātes nodrošināšanas sistēmu, par jebkādām paredzētām izmaiņām kvalitātes nodrošināšanas sistēmā.

Paziņotā institūcija novērtē ierosinātās izmaiņas un nolemj, vai mainītā kvalitātes nodrošināšanas sistēma joprojām būs atbilstīga šī pielikuma II nodaļas 3.2. punktā minētajām prasībām, vai arī ir vajadzīga pārvērtēšana.

Tā savu lēmumu paziņo ražotājam. Lēmumā iekļauj pārbaudes secinājumus un pamatotu novērtējumu.

4. Uzraudzība, par kuru atbild paziņotā institūcija:

4.1. Uzraudzības mērķis ir pārliecināties, ka ražotājs pienācīgi pilda pienākumus, kas izriet no apstiprinātās kvalitātes nodrošināšanas sistēmas.

4.2. Ražotājs ļauj paziņotās institūcijas pārstāvjiem pārbaudes nolūkos apmeklēt ražošanas, inspicēšanas, testēšanas un noliktavu telpas un sniedz visu vajadzīgo informāciju, tai skaitā:

* kvalitātes nodrošināšanas sistēmas dokumentāciju,
* datus par kvalitāti, tādus kā inspekcijas ziņojumus un testēšanas datus, kalibrēšanas datus, ziņojumus par attiecīgā personāla kvalifikāciju u.c.

4.3. Paziņotā institūcija periodiski veic revīzijas, lai pārliecinātos, ka ražotājs uztur un darbojas saskaņā ar kvalitātes nodrošināšanas sistēmu, un iesniedz ražotājam revīzijas ziņojumu.

4.4. Paziņotās institūcijas pārstāvji var ierasties pie ražotāja bez brīdinājuma, izņemot gadījumus, kad saskaņā ar tiesību aktiem un aizsardzības vai drošības nolūkos uz šādiem apmeklējumiem attiecas ierobežojumi. Paziņotā institūcija šādu apmeklējumu laikā var veikt produktu testēšanu vai nodrošināt produktu testēšanas veikšanu, lai pārliecinātos, ka kvalitātes nodrošināšanas sistēma darbojas pareizi. Paziņotā institūcija ražotājam iesniedz ziņojumu par apmeklējumu un, ja ir veikta testēšana, testēšanas pārskatu.

5. Atbilstības marķējums un atbilstības deklarācija

5.1. Katram atsevišķam produktam, kas atbilst EK tipa pārbaudes sertifikātā aprakstītajam tipam un attiecīgajām starptautisko dokumentu prasībām, ražotājs uzliek šo noteikumu 12.punktā minēto stūres rata zīmi un šī pielikuma II nodaļas 3.1. punktā minētās paziņotās institūcijas identifikācijas numuru, tai uzņemoties par to atbildību.

5.2. Ražotājs rakstiski sagatavo atbilstības deklarāciju katram produkta modelim un glabā to vēl vismaz 10 gadus pēc stūres rata zīmes uzlikšanas uz pēdējā izgatavotā produkta un ne īsāku laiku kā konkrētā kuģu aprīkojuma paredzamais ekspluatācijas laiks. Atbilstības deklarācijā norāda kuģu aprīkojuma modeli, kam šī deklarācija ir sagatavota.

5.3. Atbilstības deklarācijas kopiju pēc pieprasījuma izsniedz kompetentajām institūcijām.

6. Ražotājs vismaz 10 gadus pēc stūres rata zīmes uzlikšanas uz pēdējā izgatavotā produkta un ne īsāku laiku kā konkrētā kuģu aprīkojuma paredzamais ekspluatācijas laiks glabā un nepieciešamības gadījumā izsniedz kompetentajām iestādēm:

* šī pielikuma II nodaļas 3.1. punktā minēto dokumentāciju,
* informāciju par šī pielikuma II nodaļas 3.5. punktā minētajām izmaiņām, kas ir apstiprinātas,
* paziņotās institūcijas lēmumus un ziņojumus, kas minēti šī pielikuma II nodaļas 3.5., 4.3. un 4.4. punktā.

7. Paziņotā institūcija informē Ekonomikas ministriju par visiem izdotajiem vai anulētajiem kvalitātes nodrošināšanas sistēmas apstiprinājumiem un periodiski vai pēc pieprasījuma iesniedz Ekonomikas ministrijai to kvalitātes nodrošināšanas sistēmu apstiprinājumu sarakstu, kuri ir noraidīti, apturēti vai kuru darbība ir ierobežota.

Katra paziņotā institūcija informē pārējās paziņotās institūcijas par kvalitātes nodrošināšanas sistēmas apstiprinājumiem, kurus tā ir noraidījusi, apturējusi, anulējusi vai kuru darbību tā ir kā citādi ierobežojusi, un pēc pieprasījuma arī par tiem kvalitātes nodrošināšanas sistēmas apstiprinājumiem, kurus tā ir izdevusi.

8. Pilnvarotais pārstāvis.

Ražotāja pienākumus, kas noteikti šī pielikuma II nodaļas 3.1., 3.5., 5. un 6. punktā, tā uzdevumā un pārziņā var pildīt tā pilnvarotais pārstāvis, ja tie ir paredzēti pilnvarā.

**III. E MODULIS. ATBILSTĪBA TIPAM, PAMATOJOTIES UZ PRODUKTA KVALITĀTES NODROŠINĀŠANU**

1. Atbilstība tipam, pamatojoties uz produkta kvalitātes nodrošināšanu, ir tā atbilstības novērtēšanas procedūras daļa, ar kuru ražotājs izpilda šī pielikuma III nodaļas 2. un 5. punktā norādītos pienākumus un nodrošina un apliecina, ka kuģu aprīkojums atbilst EK tipa pārbaudes sertifikātā aprakstītajam tipam un atbilst starptautisko dokumentu prasībām.

2. Ražošana.

Ražotājs inspicēšanai un testēšanai izmanto apstiprinātu kvalitātes nodrošināšanas sistēmu gala produktu inspicēšanai un testēšanai atbilstoši šī pielikuma III nodaļas 3. punktam. Ražotājs ir pakļauts uzraudzībai saskaņā ar šī pielikuma III nodaļas 4. punktu.

3. Kvalitātes nodrošināšanas sistēma.

3.1. Ražotājs paziņotajai institūcijai iesniedz kuģu aprīkojuma kvalitātes nodrošināšanas sistēmas novērtēšanas pieteikumu.

Pieteikumā ietver:

* ražotāja nosaukumu un adresi un, ja pieteikumu iesniedz pilnvarotais pārstāvis, arī pārstāvja nosaukumu un adresi,
* rakstisku paziņojumu par to, ka šāds pieteikums nav iesniegts nevienai citai paziņotajai struktūrai,
* informāciju par paredzēto kuģu aprīkojuma kategoriju,
* kvalitātes nodrošināšanas sistēmas dokumentāciju,
* apstiprinātā tipa tehnisko dokumentāciju un EK tipa pārbaudes sertifikāta kopiju.

3.2. Kvalitātes nodrošināšanas sistēma nodrošina produktu atbilstību tipam, kā aprakstīts EK tipa pārbaudes sertifikātā, un tiem piemērojamajām starptautisko dokumentu prasībām.

Ražotāja ievērotie principi, prasības un noteikumi tiek sistemātiski dokumentēti rakstisku darbības plānu, procedūru un norādījumu veidā. Kvalitātes nodrošināšanas sistēmas dokumentācija dod iespēju vienoti interpretēt kvalitātes programmas, plānus, rokasgrāmatas un datus.

Kvalitātes nodrošināšanas sistēmas dokumentācijā jo īpaši ietver aprakstu par:

* kvalitātes nodrošināšanas mērķiem un vadības organizatorisko struktūru, pienākumiem un pilnvarām sakarā ar produktu kvalitātes nodrošināšanu,
* pārbaudēm un testēšanu, ko veiks pēc ražošanas,
* datiem par kvalitāti, tādiem kā inspekcijas ziņojumi un testēšanas dati, kalibrēšanas dati, ziņojumi par attiecīgā personāla kvalifikāciju u.c.,
* uzraudzības līdzekļiem, kas ļauj kontrolēt kvalitātes nodrošināšanas sistēmas darbību.

3.3. Paziņotā institūcija izvērtē kvalitātes nodrošināšanas sistēmu, lai noteiktu, vai tā atbilst šī pielikuma III nodaļas 3.2. punktā minētajām prasībām.

Papildus tam, ka revīzijas grupai ir jābūt pieredzei kvalitātes nodrošināšanas sistēmās, vismaz vienam revīzijas grupas loceklim ir jābūt ar pieredzi attiecīgā kuģu aprīkojuma un tehnoloģijas vērtēšanā un zināšanām par piemērojamajām starptautisko dokumentu prasībām. Revīzijā veic ražotāja telpu izvērtējumu apmeklējums. Revīzijas grupa izskata šā pielikuma II nodaļas 3.1. punkta piektajā ievilkumā minēto tehnisko dokumentāciju, lai pārbaudītu ražotāja spēju noteikt atbilstīgās starptautisko dokumentu prasības un veikt nepieciešamās pārbaudes, lai nodrošinātu produkta atbilstību prasībām.

Lēmumu paziņo ražotājam. Lēmumā iekļauj revīzijas secinājumus un pamatotu novērtējumu.

3.4. Ražotājs apņemas pildīt pienākumus, kas izriet no apstiprinātās kvalitātes nodrošināšanas sistēmas, un uzturēt to tā, lai sistēma saglabātu savu atbilstīgumu un efektivitāti.

3.5. Ražotājs informē paziņoto institūciju, kas apstiprinājusi kvalitātes nodrošināšanas sistēmu, par nepieciešamajām izmaiņām kvalitātes nodrošināšanas sistēmā.

Paziņotā institūcija novērtē ierosinātās izmaiņas un nolemj, vai mainītā kvalitātes nodrošināšanas sistēma joprojām būs atbilstīga šī pielikuma III nodaļas 3.2. punktā minētajām prasībām vai arī ir vajadzīga pārvērtēšana.

Paziņotā institūcija lēmumu paziņo ražotājam. Lēmumā iekļauj pārbaudes secinājumus un pamatotu novērtējumu.

4. Uzraudzība, par kuru atbild paziņotā institūcija.

4.1. Uzraudzības mērķis ir pārliecināties, ka ražotājs pilda pienākumus, kas izriet no apstiprinātās kvalitātes nodrošināšanas sistēmas.

4.2. Ražotājs paziņotās institūcijas pārstāvjiem pārbaudes nolūkos ļauj apmeklēt ražošanas, inspicēšanas, testēšanas un noliktavu telpas un sniedz vajadzīgo informāciju, tai skaitā:

* kvalitātes nodrošināšanas sistēmas dokumentāciju,
* datus par kvalitāti, tādus kā inspekcijas ziņojumus un testēšanas datus, kalibrēšanas datus, ziņojumus par personāla kvalifikāciju u. c.

4.3. Paziņotā institūcija periodiski veic revīzijas, lai pārliecinātos, ka ražotājs uztur un ievēro kvalitātes nodrošināšanas sistēmu, un iesniedz ražotājam revīzijas ziņojumu.

4.4. Paziņotās institūcijas pārstāvji var ierasties pie ražotāja bez brīdinājuma, izņemot gadījumus, kad saskaņā ar tiesību aktiem un aizsardzības vai drošības nolūkos uz šādiem apmeklējumiem attiecas ierobežojumi. Paziņotā institūcija šādu apmeklējumu laikā var veikt produktu testēšanu vai nodrošināt produktu testēšanas veikšanu, lai pārliecinātos, ka kvalitātes nodrošināšanas sistēma darbojas pareizi. Paziņotā institūcija iesniedz ražotājam ziņojumu par apmeklējumu un, ja ir veikta testēšana, arī testēšanas pārskatu.

5. Atbilstības marķējums un atbilstības deklarācija.

5.1. Katram produktam, kas atbilst EK tipa pārbaudes sertifikātā aprakstītajam tipam un attiecīgajām starptautisko dokumentu prasībām, ražotājs uzliek šo noteikumu III nodaļā minēto stūres rata zīmi un šī pielikuma III nodaļas 3.1. punktā minētās paziņotās institūcijas identifikācijas numuru, tai uzņemoties par to atbildību.

5.2. Ražotājs rakstiski sagatavo atbilstības deklarāciju katram produkta modelim un glabā to vēl vismaz 10 gadus pēc stūres rata zīmes uzlikšanas uz pēdējā izgatavotā produkta un ne konkrētā kuģu aprīkojuma paredzamais ekspluatācijas laiks. Atbilstības deklarācijā norāda kuģu aprīkojuma, kam šī deklarācija ir sagatavota, modeli.

Atbilstības deklarācijas kopiju pēc pieprasījuma izsniedz visām attiecīgajām iestādēm.

6. Ražotājs vismaz 10 gadus pēc stūres rata zīmes uzlikšanas uz pēdējā izgatavotā produkta un ne mazāk kā konkrētā kuģu aprīkojuma paredzamais ekspluatācijas laiks glabā un nepieciešamības gadījumā izsniedz kompetentajām institūcijām:

* šī pielikuma III nodaļas 3.1. punktā minēto dokumentāciju,
* informāciju par šī pielikuma III nodaļas 3.5. punktā minētajām izmaiņām, kas ir apstiprinātas,
* paziņotās institūcijas lēmumus un ziņojumus, kas minēti šī pielikuma III nodaļas 3.5., 4.3. un 4.4. punktā.

7. Paziņotā institūcija informē Ekonomikas ministriju par izdotajiem vai anulētajiem kvalitātes nodrošināšanas sistēmas apstiprinājumiem un periodiski vai pēc pieprasījuma iesniedz Ekonomikas ministrijai to kvalitātes nodrošināšanas sistēmu apstiprinājumu sarakstu, kuri ir noraidīti, apturēti vai kuru darbība ir ierobežota.

Paziņotā institūcija informē pārējās paziņotās institūcijas par tiem kvalitātes nodrošināšanas sistēmas apstiprinājumiem, kurus šī institūcija ir noraidījusi, apturējusi vai anulējusi, un pēc pieprasījuma arī par tiem kvalitātes nodrošināšanas sistēmas apstiprinājumiem, kurus tā ir izdevusi.

8. Pilnvarotais pārstāvis.

Ražotāja pienākumus saskaņā ar šī pielikuma III nodaļas 3.1., 3.5., 5. un 6. punktu, viņa uzdevumā un pārziņā var pildīt pilnvarotais pārstāvis, ja ar noteikumu, ka tie ir noteikti pilnvarā.

**IV. F MODULIS. ATBILSTĪBA TIPAM, PAMATOJOTIES UZ PRODUKTA VERIFICĒŠANU**

1. Atbilstība tipam, pamatojoties uz produkta verificēšanu, ir atbilstības novērtēšanas procedūras daļa, ar kuru ražotājs izpilda šī pielikuma IV nodaļas 2., 5.1. un 6. punktā norādītos pienākumus un nodrošina, un apliecina, ka attiecīgie produkti, uz kuriem attiecas šī pielikuma IV nodaļas 3. punkta noteikumi, atbilst EK tipa pārbaudes sertifikātā aprakstītajam tipam un to starptautisko dokumentu prasībām.

2. Ražošana.

Ražotājs veic pasākumus, kas vajadzīgi, lai ražošanas process un tā uzraudzība nodrošinātu saražoto produktu atbilstību apstiprinātajam tipam, kas aprakstīts EK tipa pārbaudes sertifikātā, un to starptautisko dokumentu prasībām.

3. Verifikācija.

Ražotāja izraudzīta paziņotā institūcija veic pārbaudes un testēšanu, lai pārbaudītu produktu atbilstību EK tipa pārbaudes sertifikātā aprakstītajam apstiprinātajam tipam un starptautisko dokumentu prasībām.

Pārbaudes un testēšanu, lai pārbaudītu produktu atbilstību prasībām, pēc ražotāja izvēles veic vai nu pārbaudot un testējot katru produktu atbilstoši šī pielikuma IV nodaļas 4. punktam vai pārbaudot un testējot produktus ar statistikas metodēm saskaņā ar šī pielikuma IV nodaļas 5.punktam.

4. Atbilstības verificēšana, pārbaudot un testējot katru produktu

4.1. Katru produktu atsevišķi pārbauda un testē, lai verificētu atbilstību apstiprinātajam tipam, kas aprakstīts EK tipa pārbaudes sertifikātā, un starptautisko dokumentu prasībām.

4.2. Paziņotā institūcija izdod produktam atbilstības sertifikātu saistībā ar veiktajām pārbaudēm un testēšanu un uzliek identifikācijas numuru katram apstiprinātajam produktam vai nodrošina tā uzlikšanu, uzņemoties par to atbildību.

Ražotājs vēl vismaz 10 gadus pēc stūres rata zīmes uzlikšanas uz pēdējā izgatavotā produkta un ne īsāku laiku kā konkrētā kuģu aprīkojuma paredzamais ekspluatācijas laiks atbilstības sertifikātus glabā un nepieciešamības gadījumā izsniedz kompetentajām institūcijām.

5. Atbilstības statistiskā verificēšana.

5.1. Ražotājs veic pasākumus, lai ražošanas procesā nodrošinātu saražotās partijas vienveidīgumu, un produktus iesniedz verificēšanai vienveidīgu partiju veidā.

5.2. No katras partijas pēc nejaušības principa izvēlas vienu paraugu. Visus paraugā ietvertos produktus katru atsevišķi pārbauda un testē saskaņā ar šiem noteikumiem, lai nodrošinātu to atbilstību piemērojamajām starptautisko dokumentu prasībām un noteiktu, vai produktu partija tiek atzīta vai izbrāķēta.

5.3. Ja produktu partija tiek atzīta, visus šīs partijas produktus uzskata par pieņemtiem, izņemot tos izlases parauga produktus, kas izbrāķēti testēšanas laikā.

Paziņotā institūcija izdod atbilstības sertifikātu saistībā ar veiktajām pārbaudēm un testēšanu un uzliek savu identifikācijas numuru katram apstiprinātajam produktam vai nodrošina tā uzlikšanu, uzņemoties par to atbildību.

Ražotājs vēl vismaz 10 gadus pēc stūres rata zīmes uzlikšanas uz pēdējā izgatavotā produkta un ne īsāku kā konkrētā kuģu aprīkojuma paredzamais ekspluatācijas laiks glabā atbilstības sertifikātus.

5.4. Ja produktu partija tiek izbrāķēta, paziņotā institūcija vai Patērētāju tiesību aizsardzības centrs veic attiecīgus pasākumus, lai nepieļautu attiecīgās partijas laišanu tirgū. Ja partiju izbrāķēšana notiek bieži, paziņotā institūcija var apturēt statistisko verificēšanu un veikt attiecīgus pasākumus.

6. Atbilstības marķējums un atbilstības deklarācija

6.1. Katram produktam, kas atbilst EK tipa pārbaudes sertifikātā aprakstītajam apstiprinātajam tipam un starptautisko dokumentu prasībām, ražotājs uzliek šo noteikumu 12.punktā noteikto stūres rata zīmi un šī pielikuma IV nodaļas 3. punktā minētās paziņotās institūcijas identifikācijas numuru, tai uzņemoties par to atbildību.

6.2. Ražotājs sagatavo atbilstības deklarāciju katram produkta modelim un glabā to vēl vismaz 10 gadus pēc stūres rata zīmes uzlikšanas uz pēdējā izgatavotā produkta un ne mazāk kā konkrētā kuģu aprīkojuma paredzamais ekspluatācijas laiks. Atbilstības deklarācijā norāda kuģu aprīkojuma modeli, kam šī deklarācija ir sagatavota.

Atbilstības deklarācijas kopiju nepieciešamības gadījumā izsniedz kompetentajām institūcijām.

7. Ja paziņotā institūcija tam piekrīt un uzņemas par to atbildību, ražotājs paziņotās institūcijas identifikācijas numuru produktiem var uzlikt ražošanas gaitā.

8. Pilnvarotais pārstāvis.

Ražotāja pienākumus tā uzdevumā un pārziņā var pildīt tā pilnvarotais pārstāvis ar noteikumu, ka tie ir noteikti pilnvarā. Pilnvarotais pārstāvis var nepildīt ražotāja pienākumus, kas paredzēti šī pielikuma IV nodaļas 2. un 5.1. punktā.

**V. G MODULIS. ATBILSTĪBA, PAMATOJOTIES UZ VIENĪBAS VERIFICĒŠANU**

1. Atbilstība, pamatojoties uz vienības verificēšanu, ir atbilstības novērtēšanas procedūra, ar kuru ražotājs izpilda šī pielikuma V nodaļas 2., 3. un 5. punktā norādītos pienākumus, nodrošina un apliecina, ka produkti, kuriem piemēro šī pielikuma V nodaļas 4. punkta noteikumus, atbilst starptautisko dokumentu prasībām.

2. Tehniskā dokumentācija.

Ražotājs izstrādā tehnisko dokumentāciju un iesniedz to šī pielikuma paziņotajai institūcijai. Dokumentācijai jāietver informācija, kas ļauj novērtēt produkta atbilstību prasībām un apdraudējumu analīzi un novērtējumu. Tehniskajā dokumentācijā norāda piemērojamās prasības, un, ciktāl tas ir nepieciešams novērtēšanai, norāda produkta projektēšanu, ražošanu un ekspluatāciju. Tehniskajā dokumentācijā, ja vien tas iespējams, iekļauj vismaz šādus elementus:

* produkta vispārīgs aprakstu,
* projekta skices un ražošanas rasējumus, un detaļu, montāžas mezglu, strāvas slēgumu u.c. shēmas,
* aprakstus un skaidrojumus, kas vajadzīgi rasējumu un shēmu, un produkta darbības izpratnei,
* to prasību un testēšanas standartu sarakstu, kas piemērojami kuģu aprīkojumam, un risinājumu aprakstu, ko izmanto, lai izpildītu prasības,
* veikto projektēšanas aprēķinu, pārbaužu utt. rezultātus,
* testēšanas pārskatus.

Tehnisko dokumentāciju ražotājs glabā vismaz 10 gadus pēc stūres rata zīmes uzlikšanas uz pēdējā izgatavotā produkta un ne mazāk kā kuģu aprīkojuma paredzamais ekspluatācijas laiks un nepieciešamības gadījumā izsniedz kompetentajām institūcijām.

3. Ražošana.

Ražotājs veic nepieciešamos pasākumus, lai ražošanas process un tā uzraudzība nodrošinātu saražotā produkta atbilstību starptautisko dokumentu prasībām.

4. Verifikācija.

Ražotāja izraudzīta paziņotā institūcija veic pārbaudes un testēšanu saskaņā ar šiem noteikumiem, lai pārbaudītu produkta atbilstību piemērojamajām starptautisko dokumentu prasībām.

Paziņotā institūcija izdod atbilstības sertifikātu saistībā ar veiktajām pārbaudēm un testēšanu un uzliek savu identifikācijas numuru apstiprinātajam produktam vai nodrošina tā uzlikšanu, uzņemoties par to atbildību.

Ražotājs glabā atbilstības sertifikātu vismaz 10 gadus pēc stūres rata zīmes uzlikšanas uz pēdējā izgatavotā produkta un ne īsāku kā konkrētā kuģu aprīkojuma paredzamais ekspluatācijas laiks un nepieciešamības gadījumā izsniedz tos kompetentajām institūcijām.

5. Atbilstības marķējums un atbilstības deklarācija.

5.1. Katram atsevišķam produktam, kas atbilst attiecīgajām starptautisko dokumentu prasībām, ražotājs uzliek šo noteikumu 12.punktā minēto stūres rata zīmi un šī pielikuma V nodaļas 4. punktā minētās paziņotās institūcijas identifikācijas numuru, tai uzņemoties par to atbildību.

5.2. Ražotājs sagatavo atbilstības deklarāciju katram produkta modelim un glabā to vismaz 10 gadus pēc stūres rata zīmes uzlikšanas uz pēdējā izgatavotā produkta un ne mazāk kā kuģu aprīkojuma paredzamais ekspluatācijas laiks. Atbilstības deklarācijā norāda produkta modeli, kam šī deklarācija ir sagatavota.

5.3. Atbilstības deklarācijas kopiju pēc pieprasījuma izsniedz kompetentajām institūcijām.

6. Pilnvarotais pārstāvis

Šā pielikuma V nodaļas 2. un 5. punktā noteiktos ražotāja pienākumus tā uzdevumā var pildīt pilnvarotais pārstāvis, ja tie ir paredzēti pilnvarā.

Satiksmes ministrs U.Augulis

Iesniedzējs:

satiksmes ministrs U.Augulis

Vīza:

valsts sekretārs K.Ozoliņš

06.10.2016. 15.00

3645

S.Lielbārde, 67062187

sandra.lielbarde@lja.lv

R.Lellis, 67062179

raimonds.lellis@lja.lv